**Vântul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șuieră tristețea-n geamul care-nchide gânduri reci

Și cu vântul singuratic sufletul azi îl petreci.

Printre ramurile goale, îndoite de furtună

Treci prin toamna plumburie, frângi privirea chiar când tună!

Frunze galbene ca ceara se topesc în gând de-a valma

Și-ți lipești fruntea de geamul rece insoțit de teama

C-o să-ți intre vântu'-n suflet, îți tresare o sprânceană,

Simți parcă cum răvășește geana prinsă lângă geană...

Acum palmele coboară și se strâng într-o durere

Ca să amorțească spaima cuibărită fără vrere

În adânc de suflet trist scuturat de vântul rece

Și-ncleștarea spulberă vijelia ce se duce

Către munții de granit, să se spargă în cristale

De speranțe aninate lacrimilor în mărgele!

Vântul, vultur prădător de zile târzii de toamnă

Spuberă in suflet visuri, la tristețe îl condamnă!